इस मतदान केंद्र पर जरा भी चहल-पहल नही थी. गिनती के एक या दो लोग वोट देने आए थे. पुलिस और तमाम स्टाफ धूप से बचने के लिए छांव में बैठे थे. पता चला कि यहां दो बूथ हैं और सुबह से 25 फीसदी वोट ही पड़ सके हैं. पिछले आधे घंटे से सन्नाटा पसरा हुआ है. पुलिस के जवानों ने बताया कि कोई अप्रिय घटना नही हुई है. मौके पर गांव के ही संजय यादव से बातचीत की गई. उन्होंने बताया कि इस समय गांव में गेहूं की कटाई हो रही है. किसान उसमें व्यस्त हैं. इसलिए उन्होंने वोटिंग में दिलचस्पी नही दिखाई है. वैसे भी उपचुनाव को लेकर पब्लिक में उत्साह पहले जैसा नहीं है.